സിബിഎസ്ഇ പന്ത്രണ്ടാം ക്ലാസ് പരീക്ഷാ ഫലം ഇന്ന് 2 മണിക്ക് പ്രഖ്യാപിക്കും ന്യൂഡല്ഹി: സിബിഎസ്ഇ പന്ത്രണ്ടാം ക്ലാസ് പരീക്ഷാ ഫലം ഇന്ന് പ്രസിദ്ധീകരിക്കും. ഉച്ചയ്ക്ക് രണ്ട് മണിക്കാണ് ഫലം പ്രഖ്യാപിക്കുന്നത്. സിബിഎസ്ഇ സൈറ്റില് ഫലം ലഭ്യമാകും. https:www.cbse.gov.in, https:cbseresults.nic.in സൈറ്റുകളില് ഫലം ലഭ്യമാകും. കോവിഡ് വ്യാപനത്തിന്റെ പശ്ചാത്തലത്തില് സിബിഎസ്ഇ പന്ത്രണ്ടാം ക്ലാസ് പരീക്ഷ കേന്ദ്ര സര്ക്കാര് റദ്ദാക്കിയിരുന്നു. തുടര്ന്ന് ഉന്നത പഠനത്തിന് മുന് പരീക്ഷകളുടെ അടിസ്ഥാനത്തില് വിദ്യാര്ഥികളുടെ മൂല്യനിര്ണയം നടത്തിയാണ് ഫലം പ്രഖ്യാപിക്കുന്നത്. പന്ത്രണ്ടാം ക്ലാസ് വിദ്യാര്ഥികളുടെ മൂല്യനിര്ണയത്തിന് പ്രീ ബോര്ഡ് പരീക്ഷകളുടെ മാര്ക്ക് പരിഗണിക്കും. പ്രാക്ടിക്കല്, യൂണിറ്റ്, ടേം പരീക്ഷകളുടെ മാര്ക്കാണ് പരിഗണിക്കുക. ഇതിന് പുറമേ പത്ത്, പതിനൊന്ന് ക്ലാസുകളിലെ വിവിധ പരീക്ഷകളുടെ മാര്ക്കും പരിഗണിക്കുന്ന വിധമാണ് ഫോര്മുല തയ്യാറാക്കിയത്. പത്ത്, പതിനൊന്ന് ക്ലാസുകളില് അഞ്ചുപേപ്പറുകളില് ഏറ്റവുമധികം മാര്ക്ക് ലഭിച്ച മൂന്ന് പേപ്പറുകളുടെ മാര്ക്കാണ് പരിഗണിക്കുക എന്ന് സുപ്രീം കോടതിയില് സമര്പ്പിച്ച മാനദണ്ഡത്തില് നേരത്തെ ബോര്ഡ് വ്യക്തമാക്കിയിരുന്നു.